**Εκδήλωση «Ένας χρόνος EULiST», 28 Νοεμβρίου 2024**

Με αφορμή τη συμπλήρωση ενός έτους από την έναρξη των δράσεων του Έργου από την Ευρωπαϊκή Επιτροπή, ύψους 14,6 εκ. ευρώ για τέσσερα χρόνια, της Συμμαχίας Ευρωπαϊκών Πανεπιστημίων EULiST, στην οποία συμμετέχει το ΕΜΠ από το 2020, διοργανώνεται μια επετειακή εκδήλωση με θέμα **«Ένας χρόνος EULiST»**. Η εκδήλωση θα πραγματοποιηθεί την **Πέμπτη, 28 Νοεμβρίου 2024, από τις 12:00 έως τις 14:30,** στην **Αίθουσα Εκδηλώσεων στο Κτήριο Διοίκησης του Εθνικού Μετσόβιου Πολυτεχνείου (ΕΜΠ)**.

Στόχος της εκδήλωσης, πέρα από τον εορτασμό και απολογισμό ενός έτους δράσης της Συμμαχίας, είναι να ενημερώσει την πολυτεχνειακή κοινότητα για το όραμα του EULiST, τις δυνατότητες που παρέχει, τις δράσεις του που ήδη ολοκληρώθηκαν, αλλά και αυτές που προγραμματίζονται για την επόμενη περίοδο.

Σας περιμένουμε όλους σε αυτή την τόσο σημαντική εκδήλωση για τη Συμμαχία μας και το ΕΜΠ. Ελάτε να γνωρίσετε από κοντά το EULiST, τις **καινοτόμες δράσεις** του, καθώς και τις **ευκαιρίες** και τα **νέα εργαλεία** που προσφέρει τόσο **στην εκπαίδευση** όσο **και στην έρευνα**!

Μπορείτε να βρείτε συνημμένο το αναλυτικό πρόγραμμα της εκδήλωσης.